ครับ ผมเองติดเชื้อในหูแล้วไปรักษาไม่ทันจนกล้ายเป็นประสาทหูเสื่อมข้างซ้าย เป็นตลอดระยะ1ปี จนปัจจุบัน และชินไปแล้ว มีเสียงในหูตลอด ยิ่งเงียบยิ่งดัง เคยรักษากินยาสเตียรอยด์ก็ไม่ดีขึ้นจนเลิกกิน และปัจจุบัน มีการหูขวา มีเสียงคล้ายๆ ฟองสบู่ ได้1วันแล้ว มันคืออะไร ครับ
สวัสดีค่ะ อาการมีเสียงดังในหู คืออาการหูอื้อ (tinnitus) โดยสาเหตุมีได้มากมาย ทั้งนี้ หากได้รับการวินิจฉัยมาแล้วว่าเป็นมีประสาทหูเสื่อม ก็จะเป็นสาเหตุที่ทำให้เกิดเสียงในหูข้างซ้ายได้ค่ะสำหรับหูขวา ที่เพิ่งมีเสียงในหูมาได้ 1 วัน แนะนำควรสังเกตอาการไปก่อน โดยเสียงคล้ายๆ ฟองสบู่ อาจเกิดจากขี้หูที่ขยับไปมา หรืออาจมีสิ่งแปลกปลอมเข้าหูก็ได้ หากเสียงไม่หายไป เป็นต่อเนื่องนานหลายวัน จึงควรไปพบแพทย์เฉพาะทางหู-คอ-จมูก เพื่อตรวจหาสาเหตุ โดยสาเหตุของการมีเสียงในหู ได้แก่ มีขี้หูมากเกินไป โรคน้ำในหูไม่เท่ากัน เป็นภูมิแพ้ มีหูชั้นกลางอักเสบ การติดเชื้อซิฟิลิสหรือไวรัสที่ทำให้หูชั้นในอักเสบ เป็นมะเร็งหลังโพรงจมูก มีเนื้องอกในช่องหู อาการหูอื้ออาจเกิดขึ้นหลังจากการดื่มแอลกอฮอล์ กาแฟ หรือสูบบุหรี่ จากการมีความเครียด วิตกกังวล อารมณ์ซึมเศร้า หรือเกิดจากนอนไม่หลับได้ นอกจากนี้ ก็อาจเกิดจากประสาทหูเสื่อมเช่นเดียวกับข้างซ้ายได้ด้วย เช่น เสื่อมจากสูงอายุ จากการฟังเสียงดังบ่อยๆ จากการใช้ยาบางชนิดที่มีผลข้างเคียงต่อประสาทหู เป็นต้นในเบื้องต้น ไม่ควรแคะหู ระวังอย่าให้น้ำเข้าหู ไม่อยู่ในที่ที่มีเสียงดัง ไม่ใส่หูฟังที่เปิดเสียงดังจนเกินไปค่ะ